CELEX: 62013CA0553
Language: hr
Date: 2015-03-05 00:00:00
Title: Predmet C-553/13: Presuda Suda (treće vijeće) od 5. ožujka 2015. (zahtjev za prethodnu odluku koji je uputio Tallinna Ringkonnakohus – Estonija) – Tallinna Ettevõtlusamet protiv Statoil Fuel & Retail Eesti AS (Zahtjev za prethodnu odluku — Neizravni porezi — Trošarine — Direktiva 2008/118/EZ — Članak 1. stavak 2. — Tekuće gorivo koje podliježe trošarini — Porez na maloprodaju — Pojam„‚posebna namjena” — Predodređena namjena — Organizacija javnog prijevoza na području grada)

27.4.2015   
            
            
               HR
            
            
               Službeni list Europske unije
            
            
               C 138/13
            
         Presuda Suda (treće vijeće) od 5. ožujka 2015. (zahtjev za prethodnu odluku koji je uputio Tallinna Ringkonnakohus – Estonija) – Tallinna Ettevõtlusamet protiv Statoil Fuel & Retail Eesti AS
   (Predmet C-553/13) (1)
   
   ((Zahtjev za prethodnu odluku - Neizravni porezi - Trošarine - Direktiva 2008/118/EZ - Članak 1. stavak 2. - Tekuće gorivo koje podliježe trošarini - Porez na maloprodaju - Pojam„‚posebna namjena” - Predodređena namjena - Organizacija javnog prijevoza na području grada))
   (2015/C 138/16)
   Jezik postupka: estonski
   
      Sud koji je uputio zahtjev
   
   Tallinna Ringkonnakohus
   
      Stranke glavnog postupka
   
   
      Tužitelj: Tallinna Ettevõtlusamet
   
      Tuženik: Statoil Fuel & Retail Eesti AS
   
      Izreka
   
   Članak 1. stavak 2. Direktive Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ treba tumačiti na način da se temeljem njega ne može smatrati da porez kao što je onaj o kojemu je riječ u glavnom postupku, u dijelu u kojem tereti maloprodaju tekućeg goriva koje podliježe trošarini, ima posebnu namjenu u smislu te odredbe kada ima za cilj financiranje organizacije javnog prijevoza na području zajednice koja taj porez nameće i kada je izvršavanje i financiranje te zadaće obveza te zajednice neovisno o postojanju spomenutog poreza, iako su prihodi od tog poreza bili korišteni isključivo za ostvarivanje tog zadatka. Stoga spomenutu odredbu treba tumačiti na način da joj je protivan nacionalni propis kao što je onaj o kojemu je riječ u glavnom postupku, koji uvodi takav porez na maloprodaju tekućeg goriva koje podliježe trošarini.
   
      (1)  SL C 15, 18.1.2014.